Ih̄s Marya, geben uff mittwuch vor Johanis ze den Baden.
1442
Mîn willig dienst vor an. Wiss vatter, dz ich uff mitwoch hutt ze mittag
wol bîn har komen. Und bin in dem gemach, da Kiental in was, das
sind zwaͤn bett'n und ist das gaden gelich by dem bad. Und wiss, das
hye guͤtz wines genuͤg ist, das ander ist aber in bescheidenheitt.
Vō essendem ding ouch so ist fast nütt hye, es ist nieman froͤmder hye
denne vō unserem land. Oͧch so hatt mîn swester mîr der bruͤchen
v'gessen în ze legen, hett es fuͤg, so magst mir es schiken. Sust
weis ich dir nût ze schryben, denne ich hoff dye baden
tuͤgend mir wol, ob Got wil. Dich tuot jederman gruͤssend
hye des unsren folk. Da mitt spar uns Gott gesond.
P. S.
Saluts